Diari Oficial de la Generalitat Valenciana


Sumari del DOGV 9868, del 11-06-2024 (2024/5279)

RESOLUCIÓ de 31 de maig de 2024, de la Conselleria de Justícia i Interior, per la qual es convoquen per a l'exercici 2024 ajudes destinades a compensar les actuacions de la persona mediadora en les sessions informatives i en els procediments de mediació intrajudicial realitzats en l'àmbit de la Comunitat Valenciana.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9868

Data del DOGV
:   11-06-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/5279


Data del document
:   31-05-2024

Organisme emissor
:   Conselleria de Justícia i Interior

Tipus de document
:   Resolució

Anàlisi jurídica

 Descriptors 

:   * Conselleria de Justícia i Interior

RESOLUCIÓ de 31 de maig de 2024, de la Conselleria de Justícia i Interior, per la qual es convoquen per a l'exercici 2024 ajudes destinades a compensar les actuacions de la persona mediadora en les sessions informatives i en els procediments de mediació intrajudicial realitzats en l'àmbit de la Comunitat Valenciana. [2024/5279]  
La Llei 24/2018, de 5 de desembre, de la Generalitat, de mediació de la Comunitat Valenciana, regula este mètode alternatiu de solució i gestió de conflictes a la Comunitat Valenciana, en l'àmbit de les competències d'esta i de conformitat amb la normativa de l'Estat, i posa a la disposició de la ciutadania el recurs de la mediació dins del procés judicial o com a alternativa a este. Així mateix, en aplicació del principi constitucional previst en l'article 119 de la carta magna, que determina que la justícia serà gratuïta quan així ho dispose la llei i, en tot cas, respecte dels qui acrediten insuficiència de recursos per a litigar, la norma regula els supòsits de mediació gratuïta remetent al seu posterior desenvolupament reglamentari.  
En desenvolupament d'esta, s'ha aprovat el Decret 55/2021, de 23 d'abril, del Consell, d'aprovació del Reglament de mediació de la Comunitat Valenciana, que desplega els aspectes fonamentals de la regulació legal; hi destaca, per la seua importància, la regulació de la mediació gratuïta com a mecanisme necessari per a finançar la prestació de les actuacions que du a terme la persona mediadora en el procediment de mediació, i perquè este es convertisca en un mitjà accessible per a la ciutadania i se n'afavorisca una implantació efectiva.  
  
El decret esmentat conté les actuacions objecte de subvenció, els requisits que han de complir les persones beneficiàries, el termini i la forma de presentació de la sol·licitud d'ajuda i pagament de les actuacions de mediació intrajudicial realitzades per la persona mediadora designada pel Centre de Mediació de la Comunitat Valenciana, que és l'òrgan competent per a la verificació i certificació de la realització efectiva de les actuacions de mediació gratuïta intrajudicial, els criteris objectius per a l'atorgament i la determinació de la quantia de la subvenció i els supòsits de reintegrament de l'import d'esta.  
En l'article 39.9 establix que mitjançant una resolució que amb caràcter anual dicte la persona titular de la conselleria competent en matèria de mediació, s'haurà de canalitzar la subvenció de les actuacions de mediació gratuïta que regula este reglament, de conformitat amb el que disposa la normativa en matèria de subvencions i en matèria de mediació a la Comunitat Valenciana.  
En este sentit, la Llei 8/2023, de 27 de desembre, de pressupostos de la Generalitat per a l'exercici 2024, arreplega la línia S0519, denominada «Subvenció d'actuacions de mediació intrajudicial a la Comunitat Valenciana» per a atorgar per concessió directa, en virtut de l'article 168.1.B de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, ajudes destinades a sufragar les actuacions de la persona mediadora en les sessions informatives i en els procediments de mediació intrajudicial.  
  
Esta línia està inclosa en el Pla estratègic de subvencions de la Conselleria de Justícia i Interior per al període 2023-2025, aprovat per la Resolució de la consellera de Justícia i Interior, de 6 de febrer de 2023, i modificat per resolució d'esta consellera de data 2 de febrer de 2024.  
  
En el marc d'organització de l'Administració de la Generalitat, el Decret 112/2023, de 25 de juliol, del Consell, pel qual establix l'estructura orgànica bàsica de la Presidència i de les conselleries de la Generalitat, en l'article 69 (modificat pel Decret 5/2024, de 9 de gener, del Consell) atribuïx a la Direcció General de Justícia les competències en matèria de relacions amb la justícia, infraestructures judicials, modernització tecnològica de l'Administració de justícia, gestió dels recursos materials i humans, formació del personal al servici de l'Administració de justícia i mediació.  
  
En concret, d'acord amb el que es disposa en l'article 9.2.g del Decret 134/2023, de 10 d'agost, del Consell, d'aprovació del Reglament orgànic i funcional de la Conselleria de Justícia i Interior (modificat pel Decret 13/2024, de 23 de gener, del Consell), este òrgan directiu té atribuïda la competència per a implantar, desenvolupar i impulsar, en tots els àmbits, mesures encaminades a la desjudicialització de conflictes, així com la mediació i altres mecanismes alternatius de resolució d'estos.  
En virtut de tot el que s'ha exposat i de conformitat amb l'article 65 del Decret 112/2023, de 25 de juliol, del Consell, pel qual establix l'estructura orgànica bàsica de la Presidència i de les conselleries de la Generalitat, amb l'article 4 del Decret 134/2023, de 10 d'agost, del Consell, d'aprovació del Reglament orgànic i funcional de la Conselleria de Justícia i Interior, i en línia amb el que es disposa en l'article 160.4.b de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, i en l'article 39.9 del Decret 55/2021, de 23 d'abril, del Consell, d'aprovació del Reglament de mediació de la Comunitat Valenciana, resolc:  
  
  
Primer. Objectiu  
L'objectiu de la present resolució és convocar per a l'exercici 2024 les subvencions regulades en el capítol VIII i en la disposició transitòria segona del Decret 55/2021, de 23 d'abril, del Consell, d'aprovació del Reglament de mediació de la Comunitat Valenciana (d'ara en avant, el Decret 55/2021).  
  
Segon. Actuacions subvencionables  
Les subvencions estan destinades a sufragar les següents actuacions professionals realitzades en un procediment de mediació intrajudicial per la persona mediadora designada pel Centre de Mediació de la Comunitat Valenciana:  
a) Sessions d'un procediment de mediació intrajudicial, una vegada finalitzat, incloent-hi la sessió o sessions informatives realitzades, respecte de la part o les parts que tinguen reconegut el dret a la mediació gratuïta.  
b) Sessió o sessions informatives sense celebració posterior d'un procediment de mediació intrajudicial, respecte de la part o les parts que tinguen reconegut el dret a la mediació gratuïta.  
  
Tercer. Meritació de les actuacions  
Seran susceptibles de subvenció les actuacions de mediació gratuïta intrajudicial contingudes en el resolc anterior generades segons el que es disposa en l'article 45.2 del Decret 55/2021.  
  
Quart. Persona mediadora beneficiària  
Per a obtindre la condició de persona beneficiària d'estes subvencions, la persona mediadora haurà d'haver sigut designada segons el que es disposa en la disposició transitòria segona del Decret 55/2021, pel Centre de Mediació de la Comunitat Valenciana, dels sistemes de torns que hi ha en les respectives audiències provincials de la Comunitat Valenciana.  
  
Quint. Forma i termini de presentació de les sol·licituds de subvenció  
  
1. El termini de presentació de sol·licituds serà d'un mes comptat:  
a) Des de l'endemà de la finalització del procediment de mediació intrajudicial, o des de l'endemà d'aquell en què finalitze l'última sessió informativa, en els supòsits en què després de la realització d'esta no s'haja celebrat el procediment de mediació intrajudicial.  
  
b) Des de l'endemà de la publicació de la present resolució en el Diari Oficial de la Generalitat Valenciana, en els casos en què els procediments de mediació intrajudicial, o l'última sessió informativa en el cas que no s'haja celebrat el procediment de mediació intrajudicial, s'hagen finalitzat en el període comprés entre els dies 1 de gener de 2024 i el de la publicació de la present resolució, ambdós inclusivament.  
  
2. Les sol·licituds de subvenció regulades en la present convocatòria es presentaran, juntament amb la documentació requerida en el resolc següent, telemàticament mitjançant el registre electrònic de la conselleria competent en matèria de mediació https://www.gva.es/va/inicio/procedimientos'id\_proc=21930&version=amp  
Per a fer-ho, la persona sol·licitant ha de disposar de firma electrònica avançada basada en un certificat reconegut, segons el que disposa el Decret 220/2014, de 12 de desembre, del Consell, pel qual s'aprova el Reglament d'administració electrònica de la Comunitat Valenciana, expedit per la Generalitat o qualsevol altre prestador de servicis de certificació amb el qual la Generalitat haja firmat el conveni oportú.  
  
3. De conformitat amb l'article 6 de l'Orde 2/2022, de la Conselleria d'Hisenda i Model Econòmic, posat en relació amb l'article 14.3 de la Llei 39/2015, d'1 d'octubre, del procediment administratiu comú de les administracions públiques, i l'article 45.4 del Decret 55/2021, les persones mediadores sol·licitants han de tramitar l'alta, modificació o baixa de les dades personals identificatives i bancàries per mitjà del tràmit PROPER, disponible en l'enllaç següent:  
https://www.gva.es/va/inicio/procedimientos'id\_proc=22518  
  
Sext. Documentació que s'ha d'adjuntar a la sol·licitud  
La sol·licitud haurà d'acompanyar-se de la documentació justificativa següent:  
a) Còpia del document acreditatiu de la derivació judicial per a dur a terme la mediació intrajudicial.  
b) Còpia del document que acredite la realització de la sessió o sessions informatives fetes, publicat en el Diari Oficial de la Generalitat Valenciana núm. 9086, de data 18 de maig de 2021, i que es troba accessible en la seu electrònica de la Generalitat:  
https://www.gva.es/downloads/publicados/IN/29776\_BI.pdf  
c) Còpia del document remés a l'òrgan judicial sobre el resultat de la sessió o les sessions informatives.  
d) Còpia de l'acta de la sessió inicial de constitució, publicada en el Diari Oficial de la Generalitat Valenciana núm. 9086, de data 18 de maig de 2021, i que es troba accessible en la seu electrònica de la Generalitat:  
https://www.gva.es/downloads/publicados/IN/29320\_BI.pdf  
e) Còpia de l'acta de la sessió final, publicada en el Diari Oficial de la Generalitat Valenciana núm. 9086, de data 18 de maig de 2021, i que es troba accessible en la seu electrònica de la Generalitat:  
https://www.gva.es/downloads/publicados/IN/29951\_BI.pdf  
f) Còpia del document remés a l'òrgan judicial sobre el resultat de la mediació intrajudicial.  
La persona mediadora haurà d'aportar la documentació justificativa referida quan esta no es trobe en poder del Centre de Mediació de la Comunitat Valenciana. En els casos en què després de la celebració de la sessió informativa les parts en conflicte decidisquen no mediar, només caldrà aportar la documentació continguda en els apartats a, b i c.  
  
g) Declaració responsable de la persona mediadora a l'efecte d'acreditar els aspectes següents:  
1r) Que ha sigut la persona designada pel Centre de Mediació en el procediment de mediació intrajudicial en el qual almenys una de les parts té reconegut el dret a la mediació gratuïta.  
2n) Nombre total de parts en conflicte, amb identificació de les que tenen reconegut el dret a la mediació gratuïta.  
3r) Nombre de sessions realitzades, distingint les informatives de les realitzades en el procediment de mediació.  
4t) Que no ha percebut cap retribució per part de les persones que tenen reconegut el dret a la mediació gratuïta.  
5é) Que no ha obtingut altres ajudes o subvencions per part d'altres administracions o ens públics o privats per al finançament de les actuacions realitzades en el procediment de mediació gratuïta intrajudicial.  
  
6é) Que l'import rebut o que haja de percebre per les actuacions realitzades en el procediment de mediació gratuïta intrajudicial no supera el cost de la mediació fixat en la sessió informativa i en l'acta de la sessió inicial constitutiva.  
7é) La titularitat del compte bancari indicat en la sol·licitud.  
8é) La veracitat de la informació subministrada i de la documentació justificativa aportada.  
h) Autorització al Centre de Mediació perquè este obtinga directament dels òrgans administratius corresponents l'acreditació del compliment de les obligacions tributàries i amb la Seguretat Social, previstes en els articles 18 i 19 del Reial decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, general de subvencions. No obstant això, es podrà denegar este consentiment si així s'assenyala expressament en l'autorització. En este cas, s'han d'aportar els corresponents certificats emesos per l'Agència Estatal d'Administració Tributària, la conselleria competent en matèria d'hisenda i la Tresoreria General de la Seguretat Social, que acrediten que està al corrent en el compliment de les obligacions tributàries i amb la Seguretat Social.  
  
Sèptim. Càlcul de la quantia de la subvenció  
La quantia econòmica destinada a sufragar les actuacions de cada persona mediadora sol·licitant es determinarà de conformitat amb els criteris establits en l'article 46 del Decret 55/2021, i es poden distingir els supòsits següents:  
1. En els procediments de mediació intrajudicial finalitzats:  
a) L'import de la subvenció es calcularà per cada procediment i part que tinga reconegut el dret a la mediació gratuïta intrajudicial i comprendrà totes les actuacions relacionades amb este, que inclouen la sessió o sessions informatives.  
b) L'import de la subvenció es correspondrà amb els mòduls i imports previstos en l'annex II del Decret 55/2021.  
c) L'import que resulte de l'aplicació del mòdul corresponent es multiplicarà pel nombre de parts que tinguen reconegut el dret a la mediació gratuïta intrajudicial, i el factor multiplicador no podrà ser superior a tres per a cada procediment de mediació.  
d) En cap cas, l'import de la subvenció resultant dels càlculs previstos en els apartats anteriors podrà ser superior a la part proporcional, en funció del nombre de parts, del cost de la mediació fixat per la persona mediadora en la sessió informativa i en l'acta de la sessió inicial constitutiva, d'acord amb el que s'exigix en els articles 34 i 35.1 de la Llei 24/2018, de 5 de desembre, de la Generalitat, de mediació de la Comunitat Valenciana.  
2. En els casos en què únicament s'hagen celebrat una o diverses sessions informatives sense celebració posterior d'un procediment de mediació intrajudicial:  
a) L'import de la subvenció es calcularà sobre la base del mòdul indicat en l'annex II del Decret 55/2021, per la sessió o sessions informatives realitzades, en funció del nombre de parts que tinguen reconegut el dret a la mediació gratuïta intrajudicial. A efectes d'este càlcul, ni el nombre de parts amb dret a la mediació gratuïta intrajudicial ni el nombre de sessions pot ser superior a tres.  
b) En cap cas es podrà percebre per les sessions informatives realitzades un import superior al triple de la quantitat prevista en l'annex II per a esta sessió, independentment de quantes són les celebrades i les parts que hi hagen participat.  
c) En tot cas, l'import de la subvenció que puga percebre la persona mediadora per estes sessions informatives respecte de la part o les parts que tinguen reconegut el dret a la mediació gratuïta intrajudicial serà la quantitat que resulte dels càlculs previstos en els apartats anteriors, sense que esta puga ser superior a la part proporcional, en funció del nombre de parts, del cost fixat per aquella, d'acord amb el que s'exigix en l'article 34 de la Llei 24/2018.  
  
Octau. Certificació d'actuacions i règim d'entrega de pagament  
  
El Centre de Mediació de la Comunitat Valenciana, després d'analitzar la sol·licitud i, si és el cas, la documentació justificativa aportada, verificarà la realització efectiva de les actuacions de mediació gratuïta intrajudicial i, en cas afirmatiu, emetrà la corresponent certificació per la quantitat que resulte d'aplicar el contingut del resolc anterior.  
El termini màxim per a emetre i notificar la corresponent resolució de pagament de l'ajuda serà de tres mesos comptats des de l'endemà del venciment del termini per a presentar la sol·licitud, sempre que esta reunisca els requisits exigits i vaja acompanyada de tota la documentació a què es referix, si és el cas, el resolc sext.  
Esta resolució serà notificada telemàticament a la persona mediadora sol·licitant, de conformitat amb els articles 14.3, 40, 41 i 43 de la Llei 39/2015, d'1 d'octubre, del procediment administratiu comú de les administracions públiques, posat en relació amb l'article 45 del Decret 55/2021.  
El venciment del termini màxim sense haver-se notificat la resolució esmentada legitima les persones sol·licitants per a entendre desestimada per silenci administratiu la sol·licitud de concessió de la subvenció, i poden interposar un recurs d'alçada davant de la Secretaria Autonòmica de Justícia, en la forma i en els terminis establits en els articles 121 i següents de la Llei 39/2015, d'1 d'octubre, del procediment administratiu comú de les administracions públiques, o qualsevol altre recurs que considere pertinent.  
El pagament de la subvenció es realitzarà mitjançant transferència bancària al compte indicat per la persona mediadora en la seua sol·licitud, sempre que figure com a titular d'este en la Base de dades corporativa (BDC). En cas contrari, se li requerirà perquè tramite l'alta d'este compte bancari, de conformitat amb el que es preveu en l'apartat 3 del resolc quint.  
  
Nové. Causes de reintegrament de la subvenció  
Serà procedent el reintegrament de l'import de la subvenció:  
a) En els supòsits que es determinen en l'article 37 de la Llei estatal 38/2003, de 17 de novembre, general de subvencions.  
b) En els casos d'obtenció concurrent de subvencions o ajudes atorgades per part d'altres administracions o ens públics o privats, la suma de les quals supere el cost de la mediació fixat per la persona mediadora en la sessió informativa i en l'acta de la sessió inicial constitutiva.  
  
c) En els procediments de mediació gratuïta intrajudicial en els quals la suma de les quanties percebudes per la realització de les actuacions dutes a terme per la persona mediadora supere el cost de la mediació fixat per esta en la sessió informativa i en l'acta de la sessió inicial constitutiva.  
El règim regulador dels possibles reintegraments, sancions i responsabilitats aplicables als perceptors de les subvencions de les actuacions de mediació gratuïta intrajudicial serà el que s'establix en la Llei estatal 38/2003, de 17 de novembre, general de subvencions, i en la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions.  
El reintegrament s'ha d'efectuar mitjançant transferència bancària o xec nominatiu a favor de la conselleria competent en matèria d'hisenda de la Generalitat. La còpia de la transferència bancària o xec nominatiu haurà de ser remesa al Centre de Mediació de la Comunitat Valenciana.  
  
  
Dècim. Pla de control  
Quant al mètode de comprovació de la realització de l'activitat subvencionable, resulta d'aplicació el pla de control aprovat per la Resolució de 15 d'abril de 2021 (DOGV 9071, 28.04.2021).  
  
Onzé. Règim jurídic de la subvenció  
Esta subvenció es regix pel que es disposa en la Llei 24/2018, de 5 de desembre, de la Generalitat, de mediació de la Comunitat Valenciana, desplegada pel Decret 55/2021, de 23 d'abril, del Consell, d'aprovació del Reglament de mediació de la Comunitat Valenciana, pel que s'establix en la Llei 38/2003, de 17 de novembre, general de subvencions, en el seu reglament de desplegament aprovat pel Reial decret 887/2006, de 21 de juliol, i en la Llei 1/2015, de 6 de febrer, de la Generalitat, d'hisenda, del sector públic instrumental i de subvencions.  
  
Estes ajudes es concedixen de manera directa, en aplicació del que preveu l'article 22.2.b de la Llei 38/2003, de 17 de novembre, general de subvencions, i l'article 168.1.B de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions.  
  
Dotzé. Finançament de la subvenció  
Les quantitats destinades a sufragar les actuacions subvencionables descrites en el resolc segon es finançaran amb càrrec a la línia de subvenció S0519, «Subvenció d'actuacions de mediació intrajudicial a la Comunitat Valenciana», del capítol IV de la Conselleria de Justícia i Interior, i aplicació pressupostària J6504.14.57.889H65, dels pressupostos de la Generalitat per a l'exercici 2024, amb un import de 14.745,00 €.  
  
Tretzé. Notificació a la Comissió Europea  
Estes subvencions no tenen el caràcter d'ajuda d'estat a què es referix l'article 107.1 del Tractat de funcionament de la Unió Europea, atés que l'ajuda pública concedida, per la seua naturalesa, no suposa un avantatge econòmic i no falseja ni pot falsejar la competència ni els intercanvis comercials entre estats membres.  
En conseqüència, queda exempta de l'obligació a què es referix l'article 3.1 del Decret 128/2017, de 29 de setembre, del Consell, que regula el procediment de notificació i comunicació a la Comissió Europea dels projectes de la Generalitat dirigits a establir, concedir o modificar ajudes públiques.  
  
Contra esta resolució, que posa fi a la via administrativa, és possible la interposició d'un recurs potestatiu de reposició en el termini d'un mes en este òrgan, en virtut del que es disposa en els articles 112.1, 115, 123 i 124 de Llei 39/2015, d'1 d'octubre, del procediment administratiu comú de les administracions públiques, o formular directament un recurs contenciós administratiu en el Tribunal Superior de Justícia de la Comunitat Valenciana en el termini de dos mesos, segons el que es disposa en els articles 8, 10.1.a, 14 i 46 de Llei 29/1998, de 13 de juliol, reguladora de la jurisdicció contenciosa administrativa, comptats a partir de l'endemà de la publicació en el Diari Oficial de la Generalitat Valenciana. Tot això, sense perjuí de la interposició de qualsevol altre recurs que es crega convenient.  
  
València, 31 de maig de 2024.- La consellera de Justícia i Interior: Elisa María Núñez Sánchez.